Mendoza hiriko Euskal Etxea

Mendozako Euskal Etxea, ofizialki Centro Vasco  Denak Bat de Mendoza, Argentinako Mendoza hirian dagoen euskal etxe bat da, Mendoza probintzian. Barcala kalearen 643 zenbakian dago.
 Historia 
Euskal Etxea 1956ko uztailaren 31n sortu zen. 1985. urtean lurrikara batek egoitza suntsitu zuen eta orduan Euskal Etxearen jarduera nabarmen gutxitu zen.

2006an berriztu zuten egoitza. Urte hartan erakinaren sotoan "Lurraren azpian" gaztetxea eratu zuten. Gazteek autogestionatzen duten espazioa da. 10. urteurrenean bideoa plazaratu zuten sareetan.

Euskal Etxea 1956ko uztailaren 31n sortu zen. Lehenengo egoitza Córdoba kalean zegoen, eta hiriko oso erreferente ezaguna zen, batez ere Aberri Eguna ospatzean. Gero, 1985ean lurrikara batek egoitza suntsitu zuen eta orduan Euskal Etxearen jarduera nabarmen gutxitu zen. Hala ere, bazkide talde batek (muslariak, hain zuzen) elkartzen jarraitzen zuen, bai etxe batean, bai “Centro Asturiano”-n. Beraz, euskal kultura mantentzeko asmoa beti bizirik egon zen. 

1999an, Mendozan bizi zen Necochea-ko ex-dantzari bat hurbildu eta dantza talde bat sortzea proposatu zuen. Horrela, “Mendigoizaleak” taldea sortu zuten. Berari esker (gazteez beteta), euskal etxearen aldeko sugarra berriro piztu zen. Honela, gero eta bilera gehiago egiten hasi ziren, eta 1999ko Euskal Argentinar Euskal Astean parte hartu zuen mendozatar “Denak Bat”-ek.

Urte bat geroago, 2000. urtean, agian ordura arte den gertatu zen ustekabe erraldoienari esker, eraikin berri bat erosteko aukera azaldu zen: 1985ean, antzinako euskal etxearen salmenta behin eginda (lugorriaren salmenta, egia esan), banku batean gorde zen dirua. Urtez urte, gehienari ahaztu zaio. Baina, epe finkoko aurrezkia zenez, diru hori gero eta gehiago zen. Beraz, hamabost urte pasa ondoren, bazkide zahar batzuk bilera batean agertu, eta diruaren izaeraren berri eman zuten. Diru horrekin, gaurko egoitza erosi zuten. 

 Baliabideak 
2000. urtean erosi zuten gaurko egoitza,  Barcala kalekoa. Etxeak zerbitzu hauek eskaintzen ditu:
 Liburutegia
 Areto nagusia
 "Lurraren azpian" gaztetxea
 Horma bakarreko frontoia
 Taberna eta jatetxea

 Hitzaldiak edo zinema antolatzeko areto handia (auditoriuma)
 Grabazio-estudioa
 Bilerak egiteko gelak

 Jarduerak 
Hauek dira euskal etxeak antolatzen dituen jarduera nagusiak:

 Ekintza nagusia euskara klaseak dira, Euskara Munduan programan trebatutako hiru irakaslerekin. Euskara-klaseak 2004an antolattu ziren lehenengo aldiz, harrezkero urtero-urtero antolatu dira. Hiru maila ezberdin daude eta  “Euskara Munduan” programan trebatutako irakasle batek dinamizatzen ditu. 
 Euskal jaialdiak ere antolatzen dituzte, hala nola, Aberri Eguna, Sanferminak, Diasporaren Eguna eta Euskararen Nazioarteko Eguna.
 1950.eko hamarkadatik "Viernes de mus" (Ostiraletako musa) egiten da.

 2021ean “Gure Kanta” abesbatza sortu zuten, eta kontzertuak eskaintzen dituzte bai euskal etxean, bai Mendozako hainbat aretotan ere. 
 Euskal Zinema Zikloa antolatzen da urtero. Zinemaz gain, pintxoak ere eskaintzen dira, pelikula bukatu ondoren. 

 Hiriaren izena euskal jatorrikoa da 
Mendoza izena euskalduna da eta, adituen arabera, “mendi hotza” esan nahi du. Kasualitatez, Aconcagua mendia oso gertu dago Mendozatik, 6.959 metroko altuera du eta, Amerikako gailurra izateaz gain, Asiatik kanpoko mendirik altuena da. Ziur aski hiriaren izenaren jatorria Arabako Mendoza herriarekin lotuta dago, edo erdi aroan leinu noblekoa zen Mendoza familia ospetsuarekin, baina argi dago ia 7.000 metroko mendi bat duen mendigune hori oso "mendi hotza" dela eta inguruaren izena eta izana bat datozela.

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 www.euskaletxeak.eus

Kategoria:Argentinako euskal etxeak
Kategoria:Mendoza probintzia